པཎ་ཆེན་སྐུ་ཕྲེང་བཅུ་བ་མཆོག་གིས་མི་རིགས་ཀྱི་སྐད་དང་ཡི་གེ་སློབ་སྦྱོང་དང་བེད་སྤྱོད།འཕེལ་རྒྱས་བཅས་ལ་ཤིན་ཏུ་མཐོང་ཆེན་གནང་ཡོད་དེ།ཁོང་གང་དུ་ཕེབས་ཀྱང་བོད་པ་ཚོས་རང་གི་སྐད་དང་ཡི་གེ་སྦྱོང་དགོས་པའི་བཀའ་སློབ་གནང་ཡོད་ལ།སྐད་དང་ཡི་གེ་ནི་མི་རིགས་ཀྱི་རིག་གནས་མཚོན་རྟགས་ཡིན།གལ་སྲིད་མི་རིགས་ཤིག་གིས་རང་གི་སྐད་དང་ཡི་གེ་དོར་བ་ཡིན་ན།མི་རིགས་དེ་ནི་རང་ལ་རིག་གནས་ཀྱི་མཚོན་རྟགས་ཅི་ཡང་མེད་པའི་མིང་ཙམ་གྱི་མི་རིགས་ཤིག་ཏུ་གྱུར་བ་ཡིན་ཞེས་བསྟན་གནང་ཡོད།